**Obec : Šiatorská Bukovinka**

**Návrh**

Všeobecne záväzné nariadenie

**o dani z nehnuteľností, miestnych daniach a miestnom poplatku za komunálne odpady a drobné stavebné odpady a o podmienkach určovania a vyberania dane a miestneho poplatku na území obce Šiatorská Bukovinka**

  **č. 01/2020**

Obec Šiatorská Bukovinka v súlade s ustanovením § 6 ods.1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods.4, § 8 ods.2, § 12 ods.2 a 3, § 16 ods.2, § 17 ods. 2,3,4 a 6, § 20 ods.3, § 21 ods.2, § 103 ods.1 a 2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov, **v y d á v a**

  **VŠEOBECNE ZÁVÄZNÉ NARIADENIE**

**o dani z nehnuteľností, miestnych daniach a miestnom poplatku za komunálne odpady a drobné stavebné odpady a o podmienkach určovania a vyberania dane a miestneho poplatku na území obce Šiatorská Bukovinka**

 **Ú V O D N É U S T A N O V E N I E**

 **§ 1**

 1/ Obecné zastupiteľstvo v Šiatorskej Bukovinke podľa § 11 ods.4 písm.d/ zákona č. 369/1990 Zb. o obecnom zriadení v znení neskorších predpisov  **r o z h o d l o**, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, z a v á d z a s účinnosťou od **1. januára 2020 :**

**A/ m i e s t n e d a n e :**

a/ daň z nehnuteľností ,

b/ daň za psa ,

c/ daň za užívanie verejného priestranstva,

d/ daň za ubytovanie,

e/ daň za predajné automaty,

f/ daň za nevýherné hracie automaty,

**B/ m i e s t n y p o p l a t o k  za komunálne odpady a drobné stavebné odpady**

 1/ Základné ustanovenia o zdaňovaní pozemkov, stavieb a bytov sú uvedené v druhej časti zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, /ďalej len „zákon o miestnych daniach“/, ktoré upravujú postavenie daňovníka dane z nehnuteľností, predmet dane z nehnuteľností, základ dane z nehnuteľností, základné ročné sadzby dane z nehnuteľností, ktoré môže obec týmto všeobecne záväzným nariadením zvýšiť alebo znížiť, oslobodenie vybraných druhov pozemkov, stavieb a bytov a odpustenie resp. zníženie dane správcom dane, vznik a zánik daňovej povinnosti, povinnosť predkladania daňového priznania, rozhodnutie o vyrubení dane a platenie dane.

 2/ Základné ustanovenia o spôsobe zdaňovania ostatných miestnych daní, ktorých výpočet je uvedený v ods. 1 A, písm. b/, c/, d/, e/,f/ tohto všeobecne záväzného nariadenia, ktoré upravujú daňovníka, predmet dane a základe dane, sú uvedené v tretej až siedmej časti „zákona o miestnych daniach“.

3/ Základné ustanovenia o spôsobe platenia miestneho poplatku za komunálne odpady a drobné stavebné odpady, ktorý je stanovený v ods. 1 B, tohto všeobecne záväzného nariadenia, ktoré upravujú predmet poplatku, poplatníka, sadzbu poplatku, určenie a vyrubenie poplatku, sú uvedené v desiatej časti „zákona o miestnych daniach“.

 **PRVÁ ČASŤ**

 **DAŇ Z NEHNUTEĽNOSTÍ**

 Daň z nehnuteľností zahŕňa :

a/ daň z pozemkov,

b/ daň zo stavieb,

c/ daň z bytov a nebytových priestorov v bytovom dome,

 **Čl. I**

 **D A Ň Z P O Z E M K O V**

 **§ 2**

 **Predmet dane**

1/ Predmetom dane z pozemkov sú pozemky :

a/ orná pôda, chmeľnice, vinice, ovocné sady, trvalé trávnaté porasty

b/ záhrady,

c/ zastavané plochy a nádvoria, ostatné plochy

d/ lesné pozemky, na ktorých sú hospodárske lesy,

e/ stavebné pozemky,

2/ Na zaradenie pozemku do príslušnej skupiny podľa druhu pozemku je určujúce zaradenie podľa katastra a pre lesné pozemky do kategórie lesa, je určujúci program starostlivosti o lesy.

 **§ 3**

**Základ dane**

 1/ Základom dane z pozemkov pre pozemky druhu orná pôda, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m² a hodnoty pôdy za 1 m² uvedenej v prílohe č.1 zákona č.582/2004 Z.z. o miestnych daniach a miestnom poplatku za komunálne odpady a drobné stavebné odpady.

2/ Základom dane z pozemkov pre lesné pozemky, na ktorých sú hospodárske lesy, je hodnota pozemku určená vynásobením výmery pozemkov v m² a hodnoty pozemkov zistenej na 1 m² podľa platných predpisov o stanovení všeobecnej hodnoty majetku.

 3/ Základom dane z pozemkov pre pozemky druhu záhrada, zastavané plochy a nádvoria, ostatné plochy a stavebné pozemky je hodnota pozemku určená vynásobením výmery pozemkov v m² a hodnoty pozemkov za 1 m² uvedenej v prílohe č.2 zákona č. 582/2004 Z.z o miestnych daniach a miestnom poplatku za komunálne odpady a drobné stavebné odpady.

**§ 4**

**Sadzba dane**

 1/ Ročná sadzba dane z pozemkov uvedená v § 3 ods.1 tohto všeobecne záväzného nariadenia sa **v celej obci určuje** § 8 ods.2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ takto:

- za ornú pôdu, vinice, ovocné sady, na **0,60 %** zo základu dane,

- za trvalé trávnaté porasty na **1,25%** zo základu dane,

 - za záhrady, zastavané plochy a nádvoria a ostatné plochy na **0,55 %** zo základu dane,

- za lesné pozemky, na ktorých sú hospodárske lesy na **2,5 %** zo základu dane,

- za stavebné pozemky na **0,25 %** zo základu dane,

- za vodné plochy na **0,55%** zo základu dane.

- za plochy na ktorých sa prevádzkuje banská činnosť **1,25%** zo základu dane,

**Čl. II**

 **D A Ň Z O S T A V I E B**

 **§ 5**

 **Predmet dane**

 Predmetom dane zo stavieb sú všetky stavby na území obce, ktorých členenie je vymedzené v § 10 ods. 1 a 2 „zákona.

  **§ 6**

 **Základ dane**

 Základom dane zo stavieb je výmera zastavanej plochy – pôdorys stavby na úrovni najrozsiahlejšej nadzemnej časti stavby.

 **§ 7**

 **Sadzba dane**

1/ Ročná sadzba dane zo stavieb je 0,043 € za každý aj začatý m² zastavanej plochy.

2/ Ročná sadzba dane zo stavieb uvedená v § 5 tohto všeobecne záväzného nariadenia sa **v celej obci určuje** § 12 ods.2 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/ takto:

a/ **0,043 €** za stavby na bývanie a drobné stavby, ktoré majú doplnkovú funkciu k hlavnej stavbe,

b/ **0,11 €** za stavby na poľnohospodársku produkciu,

c/ **0,363 €** za stavby rekreačných a záhradkárskych chát a domčekov na individuálnu rekreáciu,

d/ **0,143 €** za samostatne stojace garáže, samostatné stavby hromadných garáží a stavby určené alebo používané na účely garážovania, postavené mimo bytových domov,

e/ **0,363 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie,

f/ **0,43 €** za stavby na ostatnú podnikateľskú a zárobkovú činnosť, skladovanie a administratívu.

g/ **0,070 €** za ostatné stavby neuvedené v písm. / a až f /

3/ Ročná sadzba dane zo stavieb uvedená v § 7 ods.2 tohto všeobecne záväzného nariadenia sa zvyšuje pri viacpodlažných stavbách o **0,033 €** za každý aj začatý m² zastavanej plochy za každé ďalšie podlažie okrem prvého nadzemného podlažia /§ 12 ods.3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady/.

 **Čl. III**

**DAŇ Z BYTOV**

 **§ 8**

 **Predmet dane**

Predmetom dane z bytov sú byty a nebytové priestory v bytových domoch na území obce.

 **§ 9**

 **Základ dane**

Základom dane z bytov je výmera podlahovej plochy bytu alebo nebytového priestoru v bytovom dome.

 **§ 10**

 **Sadzba dane**

 1/ Správca dane určuje pre byty v bytových domov nachádzajúce sa na území obce Šiatorská Bukovinka ročnú sadzbu dane z bytov za každý aj začatý m² podlahovej plochy a nebytového priestoru:

 a/ **0,043 €** za byty a nebytové priestory

 b**/ 0,60 €** za nebytové priestory, ktoré sa využívajú na podnikanie alebo inú zárobkovú činnosť.

**Čl. IV**

 **SPOLOČNÉ USTANOVENIA K DANI Z NEHNUTEĽNOSTÍ**

 **§ 11**

 **Oslobodenie od dane a zníženie dane**

 1/ Správca dane poskytuje oslobodenie od dane z pozemkov /§ 17 ods. zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady / na:

- pozemky, na ktorých sú cintoríny a urnové háje,

- pozemky užívané školami a školskými zariadeniami,

- pozemky verejne prístupných parkov a športovísk,

- pozemky funkčne spojené so stavbami slúžiacim verejnej doprave,

- pozemky, ktorých hospodárne využívanie je obmedzené vzhľadom na podkopanie, ich umiestnenie v oblasti dobývacích priestorov alebo pásiem hygienickej ochrany vody II. a III. stupňa ,

 - stavby alebo byty slúžiace školám, školským a zdravotníckym zariadeniam,

 - stavby slúžiace sociálnej pomoci,

**§ 12**

1/ Daňová povinnosť daňovníkovi vzniká 1. januárom zdaňovacieho obdobia s tým, že daňové priznanie je daňovník povinný podať do **31. januára .**príslušného zdaňovacieho obdobia pri vzniku daňovej povinnosti k ďalšej nehnuteľnosti alebo zániku daňovej povinnosti.

 6/ Vyrubená daň z nehnuteľností je splatná do **15 dní** odo dňa nadobudnutia právoplatnosti rozhodnutia .

**DRUHÁ ČASŤ**

 **OSTATNÉ MIESTNE DANE**

 **Čl. V**

 **D A Ň Z A  P S A**

 **§ 12**

 **Predmet dane**

Predmetom dane je pes starší ako **6 mesiacov** chovaný fyzickou alebo právnickou

osobou na území obce.

 **§ 13**

 **Základ dane**

Základom dane je počet psov.

 **§ 14**

##  Sadzba dane

1/ Daň za psa je

 a/ za psa, ktorého majiteľ býva v rodinnom dome a v bytovom dome na území obce Šiatorská Bukovinka **4,00 € ročne**. Takto určená sadzba dane platí za každého ďalšieho psa u toho istého daňovníka.

**§ 15**

 **Oslobodenie od dane**

Daň nie je povinný platiť vlastník, resp. držiteľ psa, ktorý je:

* **chovaný na vedecké a výskumné účely**,
* **umiestnený v útulku zvierat**,
* **pes, ktorý má špeciálny výcvik** a vlastní ho alebo používa držiteľ preukazu fyzickej osoby s ťažkým zdravotným postihnutím.

**§ 16**

 **Spoločné ustanovenia**

 Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 13 a zaniká posledným dňom mesiaca, v ktorom pes prestal byť predmetom dane.

 **Čl. VI**

 **D A Ň Z A  U Ž Í V A N I E V E R E J N É H O  P R I E S T R A N S T V A**

 **§ 16**

 **Predmet dane**

1/Predmetom dane je osobitné užívanie verejného priestranstva.

 2/ Verejné priestranstvo na účely zdaňovania sú verejnosti prístupné pozemky vo vlastníctve obce – miestne komunikácie, chodníky, námestia.

 3/ Osobitné užívanie verejného priestranstva je :

* umiestnenie zariadenia na poskytovanie služieb,
* umiestnenie stavebného zariadenia,
* umiestnenie predajného zariadenia, zariadenia cirkusu, zariadenia lunaparku a iných atrakcií,
* umiestnenie skládky / viac ako tri dni /,
* trvalé státie vozidla mimo stráženého parkoviska,

 **§ 17**

 **Základ dane**

Základom dane je výmera užívaného verejného priestranstva v m²

 **§ 18**

##  Sadzba dane

 1/ Daň je **1,00 €** za každý aj začatý m² a každý aj začatý deň osobitne užívaného verejného priestranstva.

 **§ 19**

 **Spoločné ustanovenia**

1/ Daňovník ohlasuje vznik daňovej povinnosti ihneď po začatí užívania verejného priestranstva, zánik ohlasuje ihneď po ukončení verejného priestranstva u správcu dane.

 2/ Daň za užívanie verejného priestranstva je splatná najneskôr do 15 dní odo dňa nadobudnutia právoplatnosti rozhodnutia o vyrubení dane. Daň sa platí v hotovosti do pokladne, resp. peňažnou poukážkou na účet správcu dane.

**Čl.VII**

**DAŇ ZA UBYTOVANIE**

**§20**

**Predmet dane**

1/ Predmetom dane je odplatné prechodné ubytovanie fyzickej osoby v zariadení poskytujúcom služby prechodného ubytovania- hotely, nocľahárne, rekreačné strediská, penzióny.

2/ Daňovník je ubytovaná fyzická osoba, platiteľom dane je prevádzkovateľ zariadenia poskytujúce prechodné ubytovanie. Daň za ubytovanie je splatná pri ubytovaní.

**§ 21**

**Základ dane**

Základom dane je počet prenocovaní.

**§22**

**Sadzba dane**

Daň je **0,70 €** za každú osobu a prenocovanie.

**§23**

**Spoločné ustanovenie**

 Platiteľ dane – prevádzkovateľ zariadenia je povinný viesť preukaznú evidenciu ubytovaných osôb na účely dane za ubytovanie, v ktorej uvedie okrem ceny za ubytovanie i výšku zaplatenej dane daňovníkom – ubytovanej osoby.

**Čl. VII**

 **D A Ň Z A  P R E D A J N É A U T O M A T Y**

 **§ 24**

 **Predmet dane**

1/Predmetom dane sú prístroje a automaty, ktoré za odplatu vydávajú tovar.

 2/ Daňovníkom je prevádzkovateľ predajných automatov.

**§ 25**

 **Základ dane**

Základom dane je počet predajných automatov.

 **§ 26**

##  Sadzba dane

 Daň je **18,30 €** za jeden predajný automat a kalendárny rok.

 **§ 27**

 **Spoločné ustanovenia**

 Daňovník je povinný písomne ohlásiť vznik daňovej povinnosti do 30 dní odo dňa uvedenia predajného automatu do prevádzky, jeho umiestnenie a  súčasne zaplatiť daň na zdaňovacie obdobie. Pri zániku daňovej povinnosti je stanovená na ohlásenie zániku 30 dňová lehota.

 **Čl. VIII.**

 **D A Ň Z A  N E V Ý H E R N É H R A C I E P R Í S T R O J E**

 **§ 28**

 **Predmet dane**

1/Predmetom dane sú hracie prístroje, ktoré sa spúšťajú alebo prevádzkujú za odplatu, ale nevydávajú peňažnú výhru. Prevádzkovanie hracích prístrojov je v priestoroch verejne prístupných. Patria sem elektronické prístroje na počítačové hry,  mechanické prístroje, elektronické prístroje, automaty a iné zariadenia na zábavné hry.

 2/ Daňovníkom je prevádzkovateľ nevýherných hracích prístrojov.

 **§ 29**

 **Základ dane**

Základom dane je počet nevýherných hracích prístrojov.

**§ 30**

##  Sadzba dane

Daň je 36,50 **€** za jeden nevýherný hrací prístroj a kalendárny rok.

 **§ 31**

 **Spoločné ustanovenia**

 Daňovník je povinný písomne ohlásiť vznik daňovej povinnosti do 30 dní odo dňa uvedenia nevýherného hracieho prístroja do prevádzky, jeho umiestnenie a typ,  súčasne zaplatiť daň na zdaňovacie obdobie. Pri zániku daňovej povinnosti je stanovená na ohlásenie zániku 30 dňová lehota.

 **TRETIA ČASŤ**

**Čl. IX**

**§32**

**Miestny poplatok za komunálne odpady a drobné stavebné odpady**

**Určenie poplatku**

1/ Miestny poplatok sa platí za komunálne odpady okrem elektroodpadov a drobné stavebné odpady, ktoré vznikajú na území obce.

 2/ Poplatníkom je :

1. fyzická osoba, ktorá má v obci trvalý pobyt alebo prechodný pobyt, alebo osoba, ktorá je na území obce oprávnená užívať nehnuteľnosti uvedené v § 77 ods. 2 písm. a/ zákona č.582/2004 Z.z.,
2. právnická osoba oprávnená užívať nehnuteľnosť na území obce na iný účel ako na podnikanie,
3. právnická osoba a fyzická osoba-podnikateľ  oprávnený užívať nehnuteľnosť na území obce na účel podnikania,

**§ 33**

## Sadzba poplatku

 1/ Na území obce Šiatorská Bukovinka je zavedený množstvový zber komunálnych odpadov a drobných stavebných odpadov

2/ Správca dane u poplatníkov podľa **§77** zákona ustanovuje sadzbu poplatku podľa **§78** vo výške **0,020 €** za liter komunálneho odpadu a **0,050 €** za kilogram drobných stavebných odpadov bez obsahu škodlivín.

3/ Ročný poplatok pre množstvový zber komunálneho odpadu sa určuje ako súčin frekvencie odvozov, sadzby a objem zbernej nádoby, ktorú poplatník užíva v súlade so zavedeným množstvovým zberom komunálnych odpadov a drobných stavebných odpadov.

a/ pre rodinné a bytové domy sa stanovuje:

* **1 ks 110 l /1ks120 l** /zberná nádoba /samostatne žijúca osoba, chatári/ s minimálnym intervalom zberu **6x za rok**
* **1 ks 110 l** /**1ks 120l** /zberná nádoba / obvyklý počet občanov 2-4 bývajúcich v jednom dome alebo byte/ s minimálnym intervalom zberu **13 x za rok**
* **1 ks 110 l** / **1ks 120l**/zberná nádoba / obvyklý počet občanov 5-7 bývajúcich v jednom dome alebo byte / s minimálnym intervalom zberu **26x za rok**
* **1 ks 110 l /1ks 120l /** zberná nádoba / pri počte 8 a viac bývajúcich v jednom dome alebo byte s minimálnym intervalom zberu **50 x za rok**

b/ pre pôvodcu odpadov, ktorým je právnická osoba alebo fyzická osoba podnikateľ, sa určí dostatočný počet zberných nádob 110 l, 120 l, 240 l ,1100 l zodpovedajú vyprodukovaného KO a systému zberu KO.

* minimálne **1 ks 110 l /1ks 120 l /zberná nádoba/** s intervalom zberu **26x za rok**

**§34**

**Vyúčtovanie poplatku**

1/ Množstvový zber sa preukazuje uzavretím dohody – **DOHODA o využívaní a vyúčtovaní množstvového zberu za komunálne odpady a drobné stavebné odpady** / ďalej len DOHODA / - Príloha č. 1a č.2 tohto všeobecne záväzného nariadenia. Minimálny počet zberných nádob je uvedený vo **VZN č.2/2020 Čl.6.**

2/ Poplatníci, ktorí využívajú množstvový zber sú povinní do 31.01. zdaňovacieho obdobia a v priebehu zdaňovacieho obdobia ku dňu vzniku poplatkovej povinnosti preukázať správcovi poplatku, že využívajú množstvový zber.

3/ Správca poplatku vyúčtuje poplatok za predchádzajúce zdaňovacie obdobie a určí preddavok na príslušné zdaňovacie obdobie, ktoré doručí daňovníkovi.

4/ Pri zmene alebo ukončení využívania množstvového zberu je poplatník povinný túto skutočnosť oznámiť prostredníctvom zmeny alebo ukončenia **DOHODY** do 30 dní odo dňa, kedy tieto skutočnosti nastali.

**§ 35**

**Splatnosť poplatku**

Vyrubený poplatok je splatný **do 15 dní** odo dňa nadobudnutia právoplatnosti rozhodnutia.

**§36**

**Vrátenie poplatku**

Ak poplatník zapojený do systému množstvového zberu uhradil obci vyšší poplatok, ako bol povinný uhradiť, obec započíta vzniknutý rozdiel ako zálohu na nasledujúci rok.

**ŠTVRTÁ ČASŤ**

 **Čl. X**

**SPOLOČNÉ A ZÁVEREČNÉ USTANOVENIA**

**K DANI Z NEHNUTEĽNOSTÍ, K MIESTNYM DANIAM A  MIESTNEMU POPLATKU**

 **§ 37**

 **Daňové priznanie, ohlásenie daňovej a poplatkovej povinnosti**

1/ Daňové priznanie k dani z nehnuteľností je daňovník povinný predložiť správcovi dane do 31. januára zdaňovacieho obdobia, v prípade vzniku zmien zmenu ohlasuje písomne do 30 dní odo dňa vzniku skutočnosti rozhodujúcej na vyrubenie dane.

2/ Oznamovacia povinnosť vzniku a zániku daňovej povinnosti k miestnym daniam je uvedená v príslušných spoločných ustanoveniach k jednotlivým daniam.

3/ Oznamovacia povinnosť k vzniku resp. zániku povinnosti platiť miestny poplatok za komunálne odpady a drobné stavebné odpady je uvedené v tretej časti VZN.

**§ 38**

**Vyrubovanie dane a miestneho poplatku**

1/ Daň z nehnuteľností, daň za psa, daň za predajné automaty a daň za nevýherné hracie prístroje vyrubuje správca dane každoročne podľa stavu k 1. Januáru príslušného zdaňovacieho obdobia na celé zdaňovacie obdobie jedným rozhodnutím.

2/ Ostatné miestne dane sa nevyrubujú, platia sa správcovi dane pri ohlásení, resp. daň z osobitného užívania verejného priestranstva po skončení užívania a ohlásení zániku daňovej povinnosti.

3/ Správca dane ustanovuje, že daň nižšiu ako **3,00 €** nebude vyrubovať ani vyberať.

**§ 39**

**Platenie dane**

1/ Vyrubená daň z nehnuteľností je splatná do 15 dní odo dňa právoplatnosti rozhodnutia o vyrubení dane resp. miestneho poplatku.

2/ Vlastník nehnuteľností, ktorý v priebehu roka vydraží nehnuteľnosť, ktorá je premetom dane z nehnuteľností, zaplatí pomernú časť ročnej dane začínajúc mesiacom nasledujúcom po dni, v ktorom nehnuteľnosť v dražbe nadobudol.

**Čl. XI**

 **§ 40**

 **Záverečné ustanovenia**

 1/ Správu dane z nehnuteľností, miestnych daní a miestneho poplatku za komunálne odpady a drobné stavebné odpady vykonáva obec.

 2/ V daňovom konaní a konaní o miestnom poplatku postupuje správca dane podľa zákona č. 563/2009 Z.z. o správe daní /daňový poriadok/ a o zmene a doplnení niektorých zákonov, v znení neskorších predpisov.

 3/ Obecné zastupiteľstvo obce Šiatorská Bukovinka sa na tomto všeobecne záväznom nariadení o dani z nehnuteľností, miestnych daniach, poplatku za komunálne odpady a drobné stavebné odpady č. 01/2020 a podmienkach určovania a vyberania dane a miestneho poplatku uznieslo dňa 15.12.2020

**§ 41**

**Zrušovacie ustanovenie**

 Dňom účinnosti tohto Všeobecne záväzného nariadenia obce Šiatorskej Bukovinka o dani z nehnuteľností, miestnych daniach a miestnom poplatku za komunálne odpady a drobné stavebné odpady **č. 01/2020** sa zrušuje **VZN č. 01/2016** obce o dani z nehnuteľností , miestnych daniach a miestom poplatku za komunálne a drobné stavebné odpady.

**§ 42**

**Účinnosť**

1/ Návrh všeobecne záväzného nariadenia bol vyvesený na úradnej tabuli, zverejnené na web stránke obce [www.siatbukovinka.sk](http://www.siatbukovinka.sk) dňa 30.11.2020

2/ Pripomienky k návrhu boli – neboli uplatnené v počte ......

3/ Schválené VZN bolo vyhlásené vyložením na úradnej tabuli a zverejnené na web stránke obce [www.siatbukovinka.sk](http://www.siatbukovinka.sk) dňa 15.12.2020

4/ Toto nariadenie bolo prijaté uznesením **.............** Obecného zastupiteľstva v Šiatorskej Bukovinke dňa 15.12.2020

 5/ Všeobecne záväzné nariadenie nadobúda účinnosť dňom **01.01.2020**

V Šiatorskej Bukovinke dňa 15.12.2020

 ....................................................

 Ing. Peter Badinka - starosta obce

**Príloha č.1 k VZN č.1/2020**

**DOHODA**

**o využívaní a vyúčtovaní množstvového zberu za komunálne odpady /KO/ a drobné stavebné odpady /DSO/.**

**POPLATNÍK** /fyzická osoba/ :

Meno a priezvisko: .............................................................................................................

Dátum narodenia, rodné číslo: ...........................................................................................

Trvalý resp. prechodný pobyt: ...........................................................................................

a

**OBEC Šiatorská Bukovinka**

Šiatorská Bukovinka č.41, IČO: 00316431, DIČ: 2021115162

prostredníctvom vývozcu Brantner Gemer s.r.o., Košická cesta 344,79701 Rim.Sobota,

IČO : 36021211, DIČ: 2020074551

**uzatvárajú** v zmysle platného VZN č.1/2020 o miestnych daniach a miestnom poplatku za KO a DSO

**dohodu o vývoze\*, zmene vývozu\*, ukončení vývozu\***

(\*nehodiace sa preškrtnite)

ku dňu ................... Čiarový kód nádob: ............................................................................

 ............................................................................

zberných nádob využívaných pre účely množstvového zberu komunálnych odpadov a drobných stavebných odpadov na území Obce Šiatorská Bukovinka nasledovne:

|  |  |  |  |  |  |  |
| --- | --- | --- | --- | --- | --- | --- |
| Adresa\* umiestneniazbernej nádoby  | Objem\*zbernejnádoby | Počet\*nádob | Frekvencia\*vývozu | Sadzba\*\*poplatku v euro/liter | Výška\*\*poplatku | Celková\*\*výškapoplatku |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Doplatok/preplatokza minulý rok |  |  |  |  |  |  |
| Spolu: |  |  |  |  |  |  |

\* vyplní poplatník \*\* vyplní správca poplatku

V Šiat. Bukovinke dňa:.................... V Šiat. Bukovinke dňa: ...............................

....................................................... .................................................................

 poplatník Ing. Peter Badinka, starosta obce

**Príloha č.2 k VZN č.1/2020**

**DOHODA**

**o využívaní a vyúčtovaní množstvového zberu za komunálne odpady /KO/ a drobné stavebné odpady /DSO/.**

**POPLATNÍK** /právnická osoba, podnikateľ/:

Obchodné meno /názov/: ..................................................................................................

Sídlo firmy alebo miesta podnikania /adresa nehnuteľnosti/:............................................

............................................................................................................................................

IČO: ...............................DIČ.......................................telefón: .........................................

Meno a priezvisko konateľa /zástupcu/: ............................................................................

a

**OBEC Šiatorská Bukovinka**

Šiatorská Bukovinka č.41, IČO: 00316431, DIČ: 2021115162

prostredníctvom vývozcu Brantner Gemer s.r.o., Košická cesta 344,79701 Rim.Sobota,

IČO : 36021211, DIČ: 2020074551

**uzatvárajú** v zmysle platného VZN č.1/2020 o miestnych daniach a miestnom poplatku za KO a DSO

**dohodu o vývoze\*, zmene vývozu\*, ukončení vývozu\***

(\*nehodiace sa preškrtnite)

ku dňu ................... Čiarový kód nádob: ............................................................................

 .............................................................................

zberných nádob využívaných pre účely množstvového zberu komunálnych odpadov a drobných stavebných odpadov na území Obce Šiatorská Bukovinka nasledovne:

|  |  |  |  |  |  |  |
| --- | --- | --- | --- | --- | --- | --- |
| Adresa\* umiestneniazbernej nádoby  | Objem\*zbernejnádoby | Počet\*nádob | Frekvencia\*vývozu | Sadzba\*\*poplatku v euro/liter | Výška\*\*poplatku | Celková\*\*výškapoplatku |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Doplatok/preplatokza minulý rok |  |  |  |  |  |  |

\* vyplní poplatník \*\* vyplní správca poplatku

V Šiat. Bukovinke dňa:.................... V Šiat. Bukovinke dňa: ...............................

....................................................... .................................................................

 poplatník Ing. Peter Badinka, starosta